**Zápisnica zo zasadnutia Obecného zastupiteľstva**

**zo dňa 30. 6. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia
4. Kontrola uznesení
5. Schválenie VZN Obce Veselé č. 1/2016 o nakladaní s komunálnymi odpadmi a drobnými stavebnými odpadmi na území obce Veselé.
6. Rôzne
7. Diskusia
8. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci, za oneskorený príchod sa ospravedlnili poslanci Lukáš Bučka a Lucia Strečanská. Zasadnutie bolo uznášaniaschopné.
  2. V. Šipková, starostka obce, prečítala návrh programu zasadnutia. Návrh programu na deň 30. 6. 2016 bol schválený.
  3. V. Šipková predložila návrh na určenie overovateľov zápisnice poslancov Janku Kováčovú a Branislava Kukuča. Zapisovateľku zápisnice Bc. Máriu Krátkú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Starostka obce predložila na schválenie návrh VZN obce Veselé č. 1/2016 o nakladaní s komunálnymi odpadmi a drobnými stavebnými odpadmi na území obce Veselé. Tvorí súčasť zápisnice.

6. Rôzne

Starostka obce informovala prítomných o žiadosti fi. PATÁK, s. r. o. Senica o stanovisko k projektovej dokumentácii pre územné rozhodnutie a stavebné povolenie plánovanej výstavby distribučného elektrického rozvodu NN „TA\_Veselé, TS 0088-005, NNK, TS, NNV“ nachádzajúcej sa v k. ú. Veselé. Žiadosť tvorí súčasť zápisnice.

Starostka obce predložila na schválenie návrh otváracích hodín baru vo Veselom, prevádzkuje: Soňa Dritomská, Poštová 360/28, 92241 Drahovce. Návrh otváracích hodín:

Pondelok – piatok od 13.00 hod, sobota, nedeľa od 11.00 hod. do 02.00 hod.

Návrh poslancov na otváracie hodiny:

Pondelok – štvrtok od 13.00 hod. do 24.00 hod, piatok 13.00 do 02.00 hod, sobota od 11.00 – 02.00 hod, nedeľa od 11.00 hod. do 24.00 hod.

K žiadosti nebolo prijaté uznesenie Obecného zastupiteľstva Veselé.

Starostka obce predložila opätovnú ústnu žiadosť stavebníka Petra Glasnáka, bytom Veselé 59, o prehodnotenie uznesenia OZ Veselé č. 63/2015, b, o predaj časti parcely č. 41/10 vo výmere 80 m2. K predloženej žiadosti sa poslanci jednotlivo vyjadrili a zhodli sa v tom, že predajom časti pozemku sa môže OZ zaoberať po realizácii projektu zástavby tejto časti obce. K žiadosti nebolo prijaté uznesenie Obecného zastupiteľstva Veselé.

Starostka obce predložila poslancom upozornenie Okresného súdu Trnava zo dňa 9. 6. 2016, č. 36Exre 130/15-4. Z upozornenia vyplýva, aby Obec Veselé ako zriaďovateľ zapísaného miestneho národného výboru v Obchodnom registri podala návrh na výmaz miestneho národného výboru z príslušného OR.

Starostka obce predložila poslancom OZ požiadavku na určenie a schválenie výšky nájomného za prenájom Kultúrneho domu vo Veselom. Po diskusii poslanci OZ navrhli výšku nájomného:

|  |  |  |
| --- | --- | --- |
| Prenajatý priestor | Výška nájomného pre nájomníkov z Veselého | Výška nájomného pre nájomníkov s pobytom mimo obce Veselé |
| Svadby, rodinné oslavy |  |  |
| Kuchyňa, jedáleň, sociálne zariadenie, schodište | 50,00 € | 80,00 € |
| Kuchyňa, jedáleň, sála, sociálne zariadenie, schodište | 80,00 € | 110,00 € |
|  |  |  |
| Kar |  |  |
| Kuchyňa, jedáleň, sociálne zariadenie, schodište | 30,00 € | 40,00 € |
| Kuchyňa, sála, jedáleň, sociálne zariadenie, schodište | 50,00 € | 80,00 € |
|  |  |  |
| Predajné akcie |  |  |
| sála, jedáleň, sociálne zariadenie, schodište | 150,00 € | 150,00 € |

Starostka obce informovala prítomných o rozhodnutí Krajského úradu v Trnave č. p. 38-24/04, ktorým bola obci uložená povinnosť zriadiť výdajňu odberných oprávnení číslo 25.

Starostka obce informovala prítomných o predbežnom umiestnení zberných hniezd. Zberné hniezda majú byť situované systematicky v obci tak, aby bol dostupný zber triedeného odpadu pre 120 obyvateľov. Pre našu obec je potrebné vytvoriť 10 až 11 zberných hniezd pre zber plastov, kovov, skla, papiera a kompozitných obalov. Starostka obce navrhla umiestnenie hniezd:

„Pod gaštanmi“ v hornom konci obce, pri dome č. 59 – dom služieb, pri dome č. 102 pri „Kúte“, pri dome č. 354- na začiatku Dielcov, pri č. 183 Pizzéria Kohút a syn, na začiatku časti Ťapkové pri dome 142, na konci časti Ťapkové pri dome 162, v strede ulice „Zámojská“, na hlavnej ceste p. č. 349/5 vo vlastníctve obce, na parkovisku pred fi. Agro-Vos Veselé. Nie je vyriešený stred časti Dielce a hlavná cesta od hniezda na parcele 349/5 smerom na Dubovany.

Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

**30. 6. 2016**

**Uznesenie Obecného zastupiteľstva vo Veselom č. 25/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 30. 6. 2016 .

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 26/2016**

Obecné zastupiteľstvo vo Veselom

určuje

overovateľov zápisnice poslancov Janku Kováčovú a Branislava Kukuča, zapisovateľku zápisnice Bc. Máriu Krátkú.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 27/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 16. 6. 2016.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 28/2016**

Obecné zastupiteľstvo vo Veselom

schvaľuje

VZN Obce Veselé č. 1/2016 o nakladaní s komunálnymi odpadmi a drobnými stavebnými odpadmi na území obce Veselé.

Prítomných 7 poslancov

Schválilo 6 poslancov

Neschválila poslankyňa Janka Kováčová

**Uznesenie Obecného zastupiteľstva vo Veselom č. 29/2016**

Obecné zastupiteľstvo vo Veselom

Súhlasí

a) s výstavbou distribučného elektrického rozvodu NN „TA\_Veselé, TS 0088-005, NNK, TS, NNV“ nachádzajúcej sa v katastrálnom území Veselé.

b) so zriadením vecného bremena pre Západoslovenskú distribučnú, a. s., Čulenova 6, Bratislava. Budúca zaťažená nehnuteľnosť: parcela č. 158, register KN C, LV č. 900, výmera pozemku v m2 523, druh pozemku zastavané plochy a nádvoria, katastrálne územie Veselé, obec Veselé, okres Piešťany, parcela č. 159, register KN C, LV č. 900, výmera pozemku v m2 246, druh pozemku zastavané plochy a nádvoria, katastrálne územie Veselé, obec Veselé, okres Piešťany.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 30/2016**

Obecné zastupiteľstvo vo Veselom

Schvaľuje

zrušenie obecného podniku Miestny národný výbor vo Veselom v súlade s § 11, ods. 4, písm. l zákona 369/1990 Zb. o obecnom zriadení v znení neskorších predpisov v spojení s § 21, ods. 11 a ods. 13 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, z príslušného obchodného registra.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 31/2016**

Obecné zastupiteľstvo vo Veselom

Schvaľuje

výšku nájomného za prenájom priestorov kultúrneho domu vo Veselom:

|  |  |  |
| --- | --- | --- |
| Prenajatý priestor | Výška nájomného pre nájomníkov z Veselého | Výška nájomného pre nájomníkov s pobytom mimo obce Veselé |
| Svadby, rodinné oslavy |  |  |
| Kuchyňa, jedáleň, sociálne zariadenie, schodište | 50,00 € | 80,00 € |
| Kuchyňa, jedáleň, sála, sociálne zariadenie, schodište | 80,00 € | 110,00 € |
|  |  |  |
| Kar |  |  |
| Kuchyňa, jedáleň, sociálne zariadenie, schodište | 30,00 € | 40,00 € |
| Kuchyňa, sála, jedáleň, sociálne zariadenie, schodište | 50,00 € | 80,00 € |
|  |  |  |
| Predajné akcie |  |  |
| sála, jedáleň, sociálne zariadenie, schodište | 150,00 € | 150,00 € |

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 32/2016**

Obecné zastupiteľstvo vo Veselom

Schvaľuje

Zriadenie „Výdajne odberných oprávnení číslo 25“ v obci Veselé.

Prítomných 7 poslancov

Schválili 7 poslanci

Vo Veselom 30. 6. 2016

Viera Šipková

Starostka obce

Zápisnicu spísala : Bc. Mária Krátká

Overovatelia zápisnice:

Janka Kováčová ................................................

Branislav Kukuč .................................................